2021年5月6號，周小龍喺荃灣嘅chickeeduck分店畀警方國安處人員以涉嫌違反《香港國安法》為由搜證超過一個鐘。事後周小龍表示，警員手持搜查令，喺未有解釋理由下搜查店舖。警方喺搜查過程入面無檢走舖頭任何物品，當周小龍向警員詢問「無嘢搵到係咪即係無事」同埋聽日可唔可以繼續營業等，警員就話「我唔需要答你」。